
Z A P I S N I K
20. sjednice Vijeća Mjesnog odbora „Bartol Kašić“
19.01.2023.

 u prostoru MO „Bartol Kašić“ Selska 3
s početkom 18:00 sati




NAZOČNI ČLANOVI VIJEĆA:
Sabina Silić Lozančić, Zoran Stajčić, Denis Stević, Toni Kaučić, Irena Borojević i Sanja Kucan

NENAZOČNI ČLANOVI VIJEĆA:
Dora Slakoper

Predsjedava: Irena Borojević, predsjednica Vijeća

Vijećnici su materijale za 19. sjednicu zaprimili elektroničkim putem.

Predsjednica konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati te otvara 19. sjednicu Vijeća Mjesnog odbora „Bartol Kašić“.
Vijeće jednoglasno, bez rasprave prihvaća Zapisnik sa 19. sjednice Vijeća. 

Jednoglasno je usvojen dnevni red za 20. sjednicu te Vijeće jednoglasno utvrđuje 




DNEVNI RED


 
1. Zahtjev za povremeno korištenje prostora MO Bartol Kašić
· KLA

1. Prilaz baruna Filipovića 34, uklanjanje ruševnog objekta, traži se (zahtjev_R.T.)

1. Informacije, pitanja i prijedlozi







Ad. 1


Zahtjev za povremenim korištenjem prostora mjesne samouprave 

Vijeće je raspravljalo o Zahtjevu KLA Črnomerec za povremeno korištenje prostora mjesne samouprave te jednoglasno sa 5 glasova za, donosi 

Z A K LJ U Č A K
o korištenju prostora

1. KLA Črnomerec odobrava se povremeno korištenje prostora u objektu koji koristi Mjesni odbor „Bartol Kašić“, Selska cesta 3, svaki ponedjeljak u mjesecu u vremenu od 15:30 – 17:00 sati. (prva prostorija).

1. Prostor iz točke 1. ovog zaključka, koristiti će KLA Črnomerec,  bez naknade. 

1. KLA Črnomerec,  obvezuje se postupati s pažnjom dobrog  gospodara u korištenju prostora.

1.   O povremenom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost, izdati će odobrenje o korištenju, a u skladu sa ovim zaključkom.




Ad. 2

Prilaz  baruna Filipovića 34, uklanjanje ruševnog objekta, traži se 
(zahtjev_R.T.)


Predsjednica obrazlaže podneseni zahtjev za uklanjanje ruševnog objekta na adresi Prilaza baruna Filipovića 34 koji se naslanja na privatnu kuću u Prilazu baruna Filipovića 32. Objekt godinama prijeti urušavanjem i uzrokuje štetu u vidu vlage na zapadnom zidu kuće na koju se naslanja (po izjavi vlasnika). Još u prošlom sazivu vijeće mjesnog odbora tražilo je da se poduzmu potrebne mjere kako bi se navedeni objekt uklonio, što se nije učinilo. 
Na opasnost od urušavanja i ozljeđivanja prolaznika i imovine predsjednica vijeća mjesnog odbora upozoravala je i prijavljivala i komunalnom redarstvu i Državnom inspektoratu Republike Hrvatske, no do danas se ništa konkretno nije poduzelo da bi se ova situacija riješila. Dio objekta, točnije njegov južni zid se u 12. mjesecu 2022. godine konačno i urušio, pa se sada na dvorištu nalazi rasuta hrpa cigli. Vijeće traži hitnu sanaciju, odnosno rušenje ostatka objekta i hitan odvoz onoga što se već samo urušilo.

Sanja Kucan pridružila se na drugoj točki dnevnog reda.
Vijeće jednoglasno sa 6 glasova za, donosi 

ZAKLJUČAK
o prijedlogu uklanjanja ruševnog objekta u Prilazu baruna Filipovića 34

1. Vijeće Mjesnog odbora „Bartol Kašić“ raspravljalo je o zahtjevu za uklanjanje ruševnog objekta na adresi Prilaza baruna Filipovića 34, koji se naslanja na privatnu kuću u Prilazu baruna Filipovića 32.

2. Objekt godinama prijeti urušavanjem i uzrokuje štetu u vidu vlage na zapadnom zidu kuće na koju se naslanja (po izjavi vlasnika). Još u prošlom sazivu vijeće mjesnog odbora tražilo je da se poduzmu potrebne mjere kako bi se navedeni objekt uklonio, što se nije učinilo. 
Na opasnost od urušavanja i ozljeđivanja prolaznika i imovine predsjednica vijeća mjesnog odbora upozoravala je i prijavljivala i komunalnom redarstvu i Državnom inspektoratu Republike Hrvatske, no do danas se ništa konkretno nije poduzelo da bi se ova situacija riješila. Dio objekta, točnije njegov južni zid se u 12. mjesecu 2022. godine konačno i urušio, pa se sada na dvorištu nalazi rasuta hrpa cigli.

3. Vijeće traži hitnu sanaciju, odnosno rušenje ostatka objekta i hitan odvoz onoga što se već samo urušilo.

4. Ovaj će Zaključak biti dostavljen Vijeću gradske četvrti Črnomerec i Gradskom uredu za mjesnu samoupravu, civilnu zaštitu i sigurnost.



Ad. 3  
Informacije, pitanja i prijedlozi


a) Predsjednica informira vijećnike o Rješenju Gradskog ureda za obnovu, izgradnju, prostorno uređenje, graditeljstvo, komunalne poslove i promet od 13.12.2022. godine  kojim se odobrava Zagrebačkom holdingu, Podružnici Zrinjevac izvršavanje zahvata uklanjanja invazivne strane vrste stabla pajasena te zamjensku sadnju autohtonim i ukrasnim vrstama koje se sade u urbanoj sredini.

b) Predsjednica informira vijećnike da je VGČ na 19. sjednici 30.11.2022. godine donijelo Zaključak o prijedlogu izrade elaborata za prometno rješenje križanja Prilaz baruna Filipovića – Ulica Janka Vukovića (temeljem Zaključka VMO sa 17. sjednice  17.10.2022.).

c) Predsjednica informira vijećnike da je VGČ na 20. sjednici 07.12.2022. godine donijelo Zaključak o uvrštavanju k.č. 3193 Gradišćanska ulica (uz željezničku prugu), te k.č. 3088/5 i 3089/2 uz potok Črnomerec u program redovnog održavanja Gradske četvrti Črnomerec. 

d) Predsjednica informira vijećnike o Rješenju Gradskog ureda za obnovu, izgradnju, prostorno uređenje, graditeljstvo, komunalne poslove i promet od 30.12.2022. godine kojim se određuje implementacija izvedbenog prometnog elaborata kojim se uređuju prometne površine uz smirivanje prometa na dijelu Cankareve ulice od Ilice do Prilaza baruna Filipovića.

e) Vijećnica Sanja Kucan postavila je pitanje o zatvaranju Doma zdravlja Zagreb – Zapad na lokaciji Prilaz baruna Filipovića 11, odnosno ukidanja nekih laboratorijskih usluga. 
Predsjednica je obavijestila vijeće da je Dom zdravlja Zagreb – Zapad u potresu pretrpio  oštećenja te da je osigurao sredstva iz Fonda solidarnosti EU za projekt obnove zgrade. Čim se prikupe detaljnije informacije, vijećnici će o tome biti obaviješteni.


 
Sjednica je završila u 19:00 
Zapisnik sastavila:  		 
Roza Markoč		


KLASA: 024-08/23-03/120
URBROJ: 251-13-11-3/03-23-2  
Zagreb, 15.12.2023.



 			 				            Predsjednica Vijeća 
     Mjesnog odbora „Bartol Kašić“	



	    Irena Borojević 

